Augmenta un 30% el nombre de beneficiaris de Serveis Socials d’Alzira | Valencia Extra\nAugmenta un 30% el nombre de beneficiaris de Serveis Socials d’Alzira\nEs destinen vora 70.000 € per a ajudes d’emergència\nL’Ajuntament d’Alzira ha incrementat els seus serveis a famílies que ho necessiten per tal de fer front a la crisi social i sanitària. El personal de la Regidoria de Serveis Socials continua treballant per a la ciutadania en l’àmbit de l’atenció domiciliària, alimentació, vivenda, assistència social, atenció socioeducativa o suport psicològic.\n“Els serveis socials, per llei, són serveis essencials i ara en temps de crisi, més que mai són imprescindibles per a arribar als problemes i necessitats reals de la població. Tots els nostres serveis estan en actiu i des de les diferents unitats d’intervenció s’està donant resposta a les demandes”, assegura Marina Mir, regidora de Serveis Socials. “A més”, afig, “l’equip de Serveis Socials està redoblant esforços, cal reconéixer eixe intens treball del departament, que ha sabut adaptar-se a les circumstàncies”.\nPel que fa a l’atenció domiciliària,\ts’ha incrementat el servei en vora un 30% més. El servei d’ajuda a domicili s’ha reforçat en dos auxiliars, 11 en total, per a poder atendre 107 famílies, 29 més que abans de la crisi sanitària. Este augment es deu també a la impossibilitat d’atendre, en molts casos, per part de la família, ja que no es poden garantir les condicions de seguretat per a cuidadors ni dependents. Entre les tasques que porten a terme està l’atenció a persones majors que viuen a soles, dependents, suport educatiu a famílies en risc i amb fills a càrrec seu en col·laboració amb les psicòlogues de serveis socials i de les unitats de treball social.\nPel que fa a les ajudes econòmiques, des del passat 27 de març fins al 21 d’abril s’han donat al voltant de 305 ajudes d’emergència que sumen un total de 68.545 €, per a poder pagar serveis de primera necessitat.\nLa regidora ha manifestat: “La nostra preocupació és que l’ajuda arribe a les famílies i que arribe de manera ràpida i àgil”.\nD’altra banda pel que fa a les ajudes per a menjar, es treballa amb la col·laboració de Creu Roja per a fer el repartiment de lots de menjar a les famílies que manifesten la seua necessitat mitjançant Serveis Socials. El funcionament consistix a enviar a Creu Roja el llistat de famílies actualitzat diàriament i ells fan el repartiment. Actualment s’està atenent 350 famílies noves, que s’afigen a les 1.198 que formaven part d’este programa a l’inici de l’estat d’alarma. Les persones que necessiten atenció han de posar-se en contacte amb la Regidoria de Serveis Socials telefonant al 661 524 369\nTambé en esta línia s’ha duplicat el servei “menjar a casa”. A les 35 famílies que ja s’estaven atenent, hem de sumar 32 famílies més que s’han afegit a este programa i 14 més en llista d’espera però que en els pròxims dies també seran beneficiàries.\nCom es va anunciar la passada setmana, el departament ja treballa en la creació d’un fons de solidaritat anomenat Som Alzira, que s’encetarà amb 12.500 € provinents de les subvencions dels grups polítics i que anirà destinat a atendre les necessitats socials. Este fons serà ampliable en funció de les aportacions extraordinàries de totes aquelles persones, entitats o empreses que hi vullguen col·laborar. Es podrà fer aportacions al fons través d’un número de compte bancari que es comunicarà pròximament.\nS’han tramitat de manera urgent 28 nous expedients de renda valenciana d’inclusió, per a poder donar resposta a les famílies de manera més integral i amb perspectives més inclusives.\nRespecte a la vivenda, es treballa conjuntament amb l’EVHA (Entitat Valenciana d’Habitatge i Sol) per fer l’adjudicació de 8 vivendes socials en el nostre municipi pròximament. Ja s’han tramitat les sol·licituds i en breu podran ser ocupades per les respectives famílies adjudicatàries.\nPel que fa a l’assistència telefònica, s’han atés 1.425 telefonades de persones que necessitaven algun tipus d’ajuda econòmica, social i/o psicològiques a les quals s’ha donat resposta. A més, cal destacar que tant les treballadores i treballadors socials com les psicòlogues i educadors han portat a terme la seua tasca de manera proactiva, avançant-se als fets i telefonant a totes les famílies que tenien detectades prèviament per tal de poder gestionar de manera urgent totes les necessitats que puguen tindre. “És obvi que esta crisi ha afegit més risc i major fragilitat a la vulnerabilitat existent en moltes famílies. La identificació prèvia i l’actuació immediata per part dels nostres equips professionals constituïx una prioritat”, indica la regidora.\nAixí mateix, l’Ajuntament està en contacte diari amb les residències de persones majors per tal de conéixer l’estat del personal i dels residents i establir necessitats.\nPer últim, actualment també s’estan atenent 517 persones en els serveis de teleassistència per a majors que porten un dispositiu de crida, connectat amb els professionals sanitaris, que només han de polsar en cas d’emergència.


Última reunió del consell i Ple extraordinari\nde juliol 03, 2018\nEl primer curs del Consell d'Infants ha arribat a la seva fi.\nLa setmana passada vam dedicar l'última reunió del Consell a preparar el Ple en el que s'havien de presentar les propostes i els acords als que s'havia arribat. Es va acordar que tothom parlaria al Ple, així que es van repartir les intervencions de manera que tothom pogués participar en el Ple.\nI el dia 13 de juny va tenir lloc el tan esperat Ple amb l'alcaldessa i la regidora d'educació. Val a dir que els consellers i conselleres van fer una feina inmillorable. Tothom va aportar la seva visió sobre el Consell i entre totes van explicar què era el Consell, qui el formava, com s'organitza, etc. Van exposar amb claredat i ordre els acords als que s'havia arribat i les propostes de millora sobre convivència a les escoles i civisme que havien aprovat. Les propostes de millora que es van fer van ser:\nPel que fa al civisme al municipi: crear i enregistrar un videoclip de rap per conscienciar als veïns i veines de les accions que es fan a diari i que caldria millorar, com la recollida de femtes de gos, la correcta utilització del mobiliari urbà, la gestió dels residus (reciclatge), etc.\nPel que fa a la convivència a les escoles: instaurar o augmentar les xerrades que es fan a escoles i instituts per part de professionals sobre prevenció de bullying, de viloència de gènere o qualsevol altre aspecte que estigui relacionat amb la convivència als centres educatius.\nAl final, tothom va poder dir com havia viscut aquest Consell i què havia significat per ells i elles.\nL'alcaldessa se'ls va escoltar amb atenció i va prendre bona nota de totes les propostes fetes, que va valorar com a molt positives. I no va estalviar en elogis i felicitacions als nois i noies que han dut a terme el Consell d'enguany, tot animant-los a continuar amb la bona feina.\nA continuació us compartim la notícia apareguda al Canal Blau referent al Ple extraordinari:\nTant l'equip dinamitzador com l'Ajuntament hem rebut un bon feedback per part de les famílies dels consellers i conselleres, que han literalment al•lucinat amb la capacitat dels seus fills i filles per organitzar-se, per treballar en grup, per parlar en públic i per comprometre's amb aquest càrrec.\nLa valoració de tot plegat doncs és molt positiva i creiem des de l'equip dinamitzador que ha estat una experiència molt positiva per tothom que hi ha participat. Volem agrair als consellers i conselleres i a les seves famílies la seva implicació i interès, i a l'Ajuntament (i molt especialment a l'alcaldessa i la regidoria d'educació) la seva iniciativa per engegar el projecte i la seva confiança en els infants del municipi.\nEsperem que tots i totes les implicades en el projecte hagin gaudit de l'experiència i que aquesta sigui útil. Ja tenim moltes ganes de reprendre el Consell el curs vinent!!\nMoltes gràcies per la feinada feta i que passeu un bon estiu!


Joana Serrat - Club TR3SC\nLa vigatana Joana Serrat és, sens dubte, la cantautora catalana més internacional del moment. Dripping Springs (Great Canyon Records / Loose, 2017) és el seu quart treball discogràfic en cinc anys. Ha estat enregistrat en aquesta ciutat de Texas al ranxo-estudi propietat del cantautor Israel Nash i que n'és el productor. Serrat es serveix novament dels preceptes del folk per a continuar elaborant un llenguatge propi ara desenvolupant i enfortint la seva vessant més "americana". Estem davant del millor àlbum de l'artista, el més complert, el més rodó. Un treball en el qual les virtuts de la catalana es veuen augmentades de manera exponencial: la composició i interpretació, la seva personalitat i aquesta aura intangible i captivadora que desprèn. Un treball que versa sobre els comiats, impregnat d'una nostàlgia optimista, una malenconia que no aïlla, ni tanca l'esperit. Una manifestació de llibertat en l'aposta vital per a l'objectiu de fer realitat els somnis.


Vols barats de Sevilla a Bordeus des de 213 € a Iberia\nEl país més visitat del món, amb una mitjana de 80 milions de turistes a l'any, es divideix en dues parts: París i la resta de França. Capital d'una nació altament centralitzada, París és una ciutat…\nVols barats França Bordeus Sevilla-Bordeus\nMostra vols Bordeus-Sevilla\nVols barats de Sevilla a Bordeus (BOD) des de 213 € de Sevilla a Bordeus Sevilla-Bordeus, França\nVols barats Sevilla - Bordeus\nSelecciona la data de sortida: Sevilla - Bordeus\nSelecciona la data de sortida: Bordeus - Sevilla\nVol de Sevilla a Bordeus\n15/07/2022 107 € 15/07/2022_107\n16/07/2022 112 € 16/07/2022_112\n17/07/2022 119 € 17/07/2022_119\n18/07/2022 107 € 18/07/2022_107\n19/07/2022 107 € 19/07/2022_107\n20/07/2022 107 € 20/07/2022_107\n21/07/2022 107 € 21/07/2022_107\n22/07/2022 107 € 22/07/2022_107\n23/07/2022 107 € 23/07/2022_107\n24/07/2022 112 € 24/07/2022_112\n25/07/2022 107 € 25/07/2022_107\nEl país més visitat del món, amb una mitjana de 80 milions de turistes a l'any, es divideix en dues parts: París i la resta de França. Capital d'una nació altament centralitzada, París és una ciutat a on bellesa i grandiositat no deixen indiferent a ningú. Imponents monuments com la Torre Eiffel o la basílica de Sacre Coeur, així com els amplis bulevards i jardins ideats per Haussman al XIX, donen l'escala del seu poder.\nLa vida nocturna es concentra en bonics i cèntrics barris com el Barri Llatí o Le Marais. Montmartre (antic barri bohemi, residència d'artistes com Toulouse Lautrec) i museus com el Louvre o el D'Orsay són de visita obligada per als amants de l'art. Però fora de París la vida segueix. Si vas a la recerca d'inoblidables postals de conte no et perdis la regió del Loira. Els seus nombrosos castells, envoltats de llacs i boscos, són un regal per a la vista i estan declarats Patrimoni de la Humanitat per la Unesco. Igual que la bonica ciutadella medieval fortificada de Carcassone, a la riba del riu Aude, al sud del país.\nSi el que vols és gaudir d'impressionants paisatges naturals, no et perdis els penya-segats de la regió septentrional de Normandia com els de la localitat de Étretat. Els penya-segats i la platja situada al costat d'ells van inspirar a artistes com Courbet i Monet. Si el que prefereixes són platges sofisticades, la Costa Blava i les seves exclusives localitats com Niça o Saint Tropez t'esperen.\nSevilla - Bordeus\nDel 19 de/d' Juliol al 26 de/d' Juliol\nVols barats Sevilla-Sant Sebastià\nConsulta l’oferta de vols de Sevilla a Bordeus i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Sevilla a Bordeus.\nEls preus mostrats corresponen a cerques de vols a de Sevilla a Bordeus fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


La Lleganya: Baiona, primer rival\nBaiona, primer rival\nDesprés de setmanes d'espera, ja coneixem el calendari d'enfrontaments de la lliga 2009/2010. Sabíem que el primer partit seria el 14 d'agost (!); ara també sabem que serà a casa, i enfront del Baiona. Els bascos, un dels equips revelació de la temporada passada, seran el primer rival que intentarà rebatre el campionat aconseguit pels nostres arlequins el juny passat. Aquí sota teniu el calendari complet.\n1a jornada - 14/15 agost 2009 - USAP/BAIONA\n2a jornada - 21/22 agost 2009 - MONTPELLER/USAP\n3a jornada - 28/29 agost 2009 - USAP/TOLOSA\n4a jornada - 2 setembre 2009 - USAP/BRIVE\n5a jornada - 6 setembre 2009 - RACING METRO/USAP\n6a jornada - 11/12 setembre 2009 - BOURGOIN/USAP\n7a jornada - 18/19 setembre 2009 - USAP/MONTAUBAN\n8a jornada - 25/26 setembre 2009 - USAP/CLERMONT\n9a jornada - 2/3 octubre 2009 - BIARRITZ/USAP\n10a jornada - 23/24 octubre 2009 - PARIS/USAP\n11a jornada - 30/31 octobre 2009 - USAP/CASTRES\n12a jornada - 5 novembre 2009 - USAP/TOULON\n13a jornada - 20/21 novembre 2009 - ALBI/USAP\n14a jornada - 27/28 novembre 2009 - BAIONA/USAP\n15a jornada - 4/5 desembre 2009 - USAP/MONTPELLER\n16a jornada - 30 desembre 2009 - TOLOSA/USAP\n17a jornada - 3 gener 2010 - BRIVE/USAP\n18a jornada - 8/9 gener 2010 - USAP/RACING METRO\n19a jornada - 27/28 gener 2010 - USAP/BOURGOIN\n20a jornada - 19/20 febrer 2010 - MONTAUBAN/USAP\n21a jornada - 5/6 març 2010 - CLERMONT/USAP\n22a jornada - 12/13 març 2010 - USAP/BIARRITZ\n23a jornada - 26/27 març 2010 - USAP/PARIS\n24a jornada - 2/3 abril 2010 - CASTRES/USAP\n25a jornada - 16/17 abril 2010 - TOULON/USAP\n26a jornada - 24 abril 2010 - USAP/ALBI\nLa totalitat del calendari la teniu disponible al web de la LNR, clicant sobre aquest enllaç.


Aquesta acció s'ha fet en 14 punts de les Balears\nVoluntaris en la recollida de fems. Ajuntament de Palma\nPalmaCort participa en el projecte 'Allibera un metre quadrat', que consisteix a recollir fems i residus abandonats en diversos indrets de Palma. Aquest dissabte s'ha netejat el bosc de Bellver, el Carnatge i Son Quint Muntaner. No obstant això, també s'han netejat 14 punts diferents de les Balears, informa l'Ajuntament de Palma en una nota.\nEn l'àmbit estatal, aquesta iniciativa s'ha duit a terme per 1.000 punts distints, com per exemple camps, platges i boscos. L'objectiu és conscienciar els ciutadans de l'impacte que genera el fems en el medi ambient.\nLa tinent de batle d'Infraestructures de l'Ajuntament de Palma, Angèlica Pastor, ha recordat que durant aquesta primavera s'han posat en marxa accions relacionades amb aquesta problemàtica i també "s'han fet activitats educatives en escoles com el CEIP Son Pisà". En aquest sentit, ha recalcat que la voluntat del Consistori és "continuar apostant per l'educació ambiental".\nAjuntament de Palma Medi Ambient recollida de fems


Amnistia acusa la fiscalia d’obstrucció en la investigació de l’1-O | betevé Web\nRedacció btvnotícies dijous 10 de maig, 2018 , 19.16\nL’ONG demana a Zoido la retirada de les pilotes de goma a tot l’estat, per tractar-se d’un “material altament imprecís” i amb “alt risc per a la integritat física”\nAmnistia Internacional ha llançat un dur retret a la Fiscalia de l'Estat i al Ministeri de l'Interior i els acusa d'obstaculitzar la investigació de les càrregues policials de l'1 d'octubre. L'entitat lamenta que, vuit mesos després, els cossos policials no han obert cap investigació interna ni han apartat cap dels responsables del que consideren abusos dels cossos policials. També demanen la retirada de les pilotes de goma a tot l'estat perquè "poden causar lesions greus, fins i tot la mort" a distàncies curtes.\nL'entitat està elaborant un informe per esclarir l'actuació dels cossos policials a Catalunya durant el referèndum de l'1 d'octubre, amb especial atenció als casos de Roger Español -que va perdre un ull per l'impacte d'una pilota de goma a l'encreuament del carrer de Sardenya amb el de la Diputació-, Alejandra Rayas -que va rebre cops de porra a la cara i el coll a les portes de l'Escola Mediterrània, a la Barceloneta- i la població gironina d'Aiguaviva -un un agent va utilitzar un esprai de gas pebre contra persones que es resistien a l'actuació policial.\nAmnistia lamenta que "davant dels esforços de diversos jutjats" per establir la veritat del que va passar, la fiscalia i el Ministeri de l'Interior hi posen traves. Concretament, l'entitat acusa la Fiscalia de l'Estat de mostrar "una actitud preocupant" en intentar mostrar la violència dels manifestants com "un element clau" per descartar les investigacions judicials i d'oposar-se "al fet que les persones lesionades puguin personar-se en el procediment". Per això demana a la fiscalia "un rol proactiu" en els procediments per garantir que les víctimes rebin una "reparació immediata i adequada, incloent-hi indemnització", sense ser necessari que presentin una demanda civil als tribunals.\nTambé assenyala el Ministeri de l'Interior per una "manca d'investigacions internes" i en canvi, públicament, adreçar "declaracions exculpatòries de responsabilitat dels agents". En aquest cas insta els responsables policials a obrir "investigacions efectives" per identificar "factors organitzatius, línies de comandament i normes de procediment" que puguin derivar en responsabilitats dins el cos com mesures disciplinàries, administratives o d'un altre tipus.\nPer últim, Amnistia fa una petició formal al Ministeri de l'Interior perquè procedeixi a "la retirada i suspensió de l'ús de les pilotes de goma" a tot l'estat, per considerar que resulten "altament imprecises i a la pràctica poden causar lesions greus i fins i tot la mort" si s'utilitzen a distàncies curtes.\n1-OAmnistia Internacionalcàrregues policials


Catalunya registra dos divorcis per cada tres casaments | Catalunya | EL PAÍS Catalunya\nCatalunya registra dos divorcis per cada tres casaments\nLa comunitat té la taxa més alta de separacions de l’Estat\nBarcelona 21 GEN 2017 - 22:29\tCET\nAssistents a un casament, ballant. Santi Burgos\nPer cada casament i mig, Catalunya registra un divorci. El 2015, la comunitat va celebrar 26.873 enllaços i va certificar 18.898 ruptures matrimonials entre nul·litats, divorcis i separacions. La fi de la crisi torna a animar les parelles mal avingudes a afrontar els tràmits i les conseqüències econòmiques d’una separació. Catalunya té una taxa de separacions de 2,6 per cada 1.000 habitants, la més alta d’Espanya (la mitjana del país és de 2,2).\n“Catalunya té una societat més laica, on hi ha menys influència de l’Església catòlica. A més, que el règim matrimonial sigui de separació de béns, fa que les parelles puguin actuar de forma més individual i que dissoldre el matrimoni faci menys por”, justifica María Ángeles Félix, catedràtica de dret eclesiàstic de l’Estat a la Universitat Pompeu Fabra (UPF) de Barcelona. De les 101.357 ruptures matrimonials que es van registrar a Espanya el 2015 segons l’Institut Nacional d’Estadística (INE), 18.898 es van dictar a Catalunya.\nLa docent, que també és membre del Tribunal Eclesiàstic de Barcelona, assegura que la fi de la crisi econòmica també ha influït en el repunt de les separacions. De fet, l’any 2013, en plena recessió, es van notificar 18.584 ruptures matrimonials, la xifra més baixa de l’última dècada. “La crisi ha influït molt. Moltes persones no poden assumir les conseqüències d’una separació, com buscar-se un habitatge on anar o pagar la pensió en cas de tenir fills”, afirma.\nLes nul·litats es dupliquen\nEncara que el nombre de nul·litats eclesiàstiques continua sent anecdòtic en el conjunt de ruptures matrimonials, les sentències favorables dels tribunals eclesiàstics s’han duplicat en un any. El 2014 es van registrar 33 i el 2015 van augmentar fins a 52. “En un context de crisi econòmica, una parella amb una crisi conjugal busca el primer remei, que és el divorci. I si el tenen, no tenen pressa per demanar la nul·litat perquè suposa una altra despesa. Per això quan se surt de la crisi, hi ha un auge de nul·litats”, assenyala Félix.\nA més, s’han flexibilitzat els criteris per concedir nul·litats. El papa Francesc va promulgar el 2015 una llei pontifícia (el Motu proprio Mitis Iudex Dominus Iesus) per la qual deixa de ser necessari tenir la sentència confirmatòria de la nul·litat per part de dos tribunals. Amb la sentència favorable d’un tribunal, n’hi ha prou. “La principal novetat per a tots els processos matrimonials és la supressió de la confirmació obligatòria de la primera sentència afirmativa de declaració de nul·litat de matrimoni. Abans era necessari que el Tribunal Superior confirmés aquesta sentència; actualment s’estalvien temps i costos”, conclou Félix.\nEls catalans són els que més es divorcien a Espanya


març – 2016 – Compromís per Quart de Poblet\nMés transparència en els contractes menors.\nEl ple aprova per unanimitat la moció presentada per Compromís Quart que demana més transparència en els contractes menors. La bona gestió dels diners públics exigeix transparència, igualtat, publicitat, concurrència i la no discriminació en l’adjudicació de contractes. Per açò…\nCompromís Quart alerta un abocament líquid altament contaminant al polígon industrial\nCompromís Quart posa en coneixement de l’Ajuntament de Quart de Poblet al ple d’ahir un abocament líquid greument contaminant al polígon industrial d’origen desconegut amb gran càrrega orgànica, en l’analítica realitzada dóna com a resultat paràmetres que superen, en alguns…\nAmb motiu de la commemoració del Dia de la Dona, Compromís Quart presenta l’exposició “SILENCIADES”. Un homenatge a dones rellevants que han estat invisibilitzades al llarg de la història. L’exposició estarà oberta del 7 de març a l’11 de març…\n8 Noms de dona, per a Quart de Poblet\nAmb el canvi de noms de carrers per les senyes franquistes, d’acord amb la Llei de Memòria Històrica, s’hauran de canviar el nom de 8 carrers al nostre poble. A mi personalment, hi ha uns quants noms que, d’una manera…\nPSOE diu NO a la Fira del Llibre a Quart de Poblet\nLa moció presentada per Compromís i recolzada per Sí Se Puede al ple de l’ajuntament de Quart de Poblet per demanar la Primera Fira del Llibre va estar derogada per la majoria absoluta del PSOE. Són moltes les associacions, entitats,…


Anys 1900 – 1920. Onades de calor – Avisos de la Història\nLa Marina alta ha patit aquests dies una onada de calor inusual, amb “rebentada tèrmica” inclosa, en el poble del Verger i els voltants.\nLes onades de calor es produeixen, generalment, quan una massa d’aire calent que arriba des d’un altre continent es posa en una zona geogràfica determinada durant diversos dies. En el nostre cas són les masses d’aire procedents d’Àfrica les que produeixen el fenomen.\nAlguna gent, sobretot els més joves, poden pensar que aquest és un fenomen modern associat al canvi climàtic d’origen antròpic .\nAl llarg de la història hi ha hagut en el planeta moltes onades de calor, vàries cada any, amb conseqüències molt perilloses i fins i tot mortíferes. I cap d’elles ha estat relacionada amb causes antropogèniques, fins l’actualitat, que sembla que nosaltres tenim la culpa de tot.\nCompten els llibres que la temperatura més alta registrada en el planeta va ocórrer en 1913 al “Valle de la Muerte” del desert de Mojave a Califòrnia, on el termòmetre va arribar durant cinc dies consecutius als 53 graus o més. A Espanya, per no ser menys, el Diario de Cordoba assegurava que entre 1871 i 1885 Sevilla va aconseguir diverses vegades els 47º. Per no parlar d’altres fonts, més atrevides i també espanyoles, que asseguraven haver arribat als 51º a Sevilla a l’estiu del 1900.\nEn els darrers 200 anys les onades de calor mes greus han ocorregut per tot arreu. Per exemple a Londres (1858) on milers de persones van morir aqueix estiu pel còlera, la febre tifoidal i altres malalties que es van desenvolupar per les elevades temperatures i l’absència de sistemes sanitaris.\nEn 1896, a Nova York, una onada de calor va matar a més de 1.300 novaiorquesos.\nAl juliol de 1901 es va arribar als 44º a l’ombra a Filadèlfia i altres ciutats dels Estats Units, provocant la mort d’innombrables persones.\nEn 1906 una onada de calor a Londres matava de colp a 36 persones en ple carrer i obligava a desallotjar els habitatges a milers de persones. A Nova York ocorria el mateix, arribant els termòmetres a marcar 50º a l’ombra.\nA Àustria l’onada de calor provocava tempestes que causaven inundacions i innombrables danys.\nEn 1911 les onades de calor van impactar en tota Europa i Amèrica incendiant multitud de boscos a França, Bèlgica i Alemanya. En Ontario (el Canadà) l’incendi dels boscos va causar nombroses víctimes.\nA Nova York es van aconseguir els 48º a l’ombra. A Rússia els termòmetres van marcar 47º.\nPer contra, l’estiu de 1912 es va caracteritzar per les baixes temperatures als Estats Units i Europa, on es van perdre moltes collites pel fred intens i les nevades copioses. A Itàlia es van produir greus inundacions. A Rússia no obstant això, la calor va ser intensa durant tota l’estiu.\nL’onada de calor de 1913 va provocar, de nou, nombrosos morts a Nova York. I la de 1914 en Paris i Londres va apretar prou també. I un altre colp de calor en 1920 va posar ben calents als argentins en arribar als 45º.\nUna altra onada de calor en 1936 (que va seguir a un hivern inusualment fred) va provocar que les temperatures superaren els 48 graus en algunes regions dels Estats Units morint més de 5.000 ciutadans per patologies associades als colps de calor.\nEn 2003 Europa va patir l’estiu més calorós en 500 anys segons algúns. Les temperatures van acabar amb la vida de més 40.000 persones i van provocar incendis a Portugal, Espanya i Itàlia “mentre que les glaceres que es van fondre van provocar inundacions als Alps i els cultius es van marcir en tot el sud d’Europa”.\nEn 2015 una onada de calor al Pakistan matava a més de 1.500 persones a Karachi en tan pocs dies que els cementeris es van quedar sense espai per a enterrar-les.\nL’hemeroteca espanyola ens dóna un extens calendari d’onades (i pics) de calor en la península ibèrica. Només entre 1900 i 1920 hem trobat una enorme quantitat de registres que compendiem a continuació, sense cap ànim de ser exhaustius.\nEl Juliol de 1900 va registrar temperatures de 43° a Sant Sebastià, 43° a Madrid, 44° a Sevilla (alguns mitjans publicaven 51°) i 46° a Barcelona, causant la mort de molt de bestiar i incendis en els boscos de Subirats.\nAgost deixava 44º a Sevilla i 43º a Madrid, provocant nous incendis en boscos i muntanyes.\nL’estiu de 1901 va portar temperatures sense precedents a Lugo i Badajoz (43°). Sevilla arribava als 44º.\nEl dia 9 Juliol de 1902 “l’acció abrasadora del sol” causava estralls en les vinyes de la nostra comarca, causant unes pèrdues del 50% del raïm.\nLas Provincias : diario de Valencia: Año XXXVII Número 13105 – 1902 Julio 14\nTanmateix, juliol de 1902 portava els 42º a Múrcia i l’estiu de 1905 els 48º a Sevilla.\nEl termòmetre en 1906 marcava els 44º en Badajoz, 45º a Sevilla i 45º a Madrid.\nEn 1907 l’onada de calor posava a bollir Sevilla amb 45º a l’ombra.\nI al juliol de 1908 València arribava als 44º. El Diario El Pueblo publicava que la calor tan intensiva acalorava els ànims i provocava baralles sagnants.\nMadrid arribava als 43º en l’agost de 1909. La premsa escrivia “la població semblava un forn… El dissabte i diumenge semblava que una ona de foc assotava a la ciutat”. I molt semblant passava el 1910.\nEn 1911 s’aconseguien els 43º a Sevilla, 42º a Còrdova i Badajoz.\nAl juliol de 1913 es va arribar als 45º a Orihuela i els 44º a Múrcia. A Sevilla i Càceres van arribar als 43º, igual que a Madrid. Castelló, al juliol de 1916, patia una “onada de calor asfixiant, acompanyada de vents huracanats i pluja violenta”.\nI en 1917 una nova onada de calor asfixiava Alacant, en la mateixa mesura que la de 1918 ho feia a València. Aquest mateix any les temperatures a Càceres i Sevilla superaven els 42°, els mateixos graus que aconseguia València en 1919. Però la palma se l’emportava eixe any Sevilla, amb 53º “a l’ombra (sic). Empatats amb el “Valle de la Muerte”!!.\nI tanquem el nostre registre amb els 44º registrats a Sevilla a l’agost de 1920.\nEl Liberal : diario político y de intereses materiales: Año XV Número 6035 – 1900 julio 21\nLa verdad : diario político de noticias e intereses generales: Año XX Número 167 – 1900 julio 26\nEl Diario de Murcia : Periódico para todos: Año XXII Número 8379 – 1900 Julio 26\nLa Correspondencia de España : diario universal de noticias: Año LI Número 15515 – 1900 julio 27\nEl Adelanto : Diario político de Salamanca: Epoca 2.ª Año XVI Número 4676 – 1900 julio 27\nHeraldo de Zamora : Diario de la tarde. Defensor de los intereses morales y materiales de la provincia: Año VI Número 1057 – 1900 julio 28\nLa Correspondencia de Alicante : diario noticiero. Eco imparcial de la opinión y de la prensa: Año XVI Número 5130 – 1900 julio 28\nLa unión democrática : diario político, literario y de intereses materiales: Año XXI Número 6387 – 1900 julio 29\nEl avisador numantino : Revista semanal de intereses morales y materiales de la provincia de Soria: Epoca 2ª Año XXII Número 1946 – 1900 julio 29\nLa Correspondencia de España : diario universal de noticias: Año LI Número 15523 – 1900 agosto 4\nEl Guadalete : periódico político y literario: Año XLVI Número 13819 – 1900 agosto 15\nDiario de Córdoba de comercio, industria, administración, noticias y avisos: Año LI Número 14892 – 1900 agosto 28\nLa Correspondencia de España : diario universal de noticias: Año LII Número 15856 – 1901 julio 4\nLa Rioja : diario político: Año XI Número 3833 – 1901 julio 5\nDiario de Córdoba de comercio, industria, administración, noticias y avisos: Año LII Número 15192 – 1901 julio 6\nEl vigía de Ciudadela: Año XIX Número 2207 – 1901 julio 17\nLa Correspondencia de España : diario universal de noticias: Año LII Número 15873 – 1901 julio 21\nLa Correspondencia de España : diario universal de noticias: Año LII Número 15875 – 1901 julio 23\nNuevo diario de Badajoz : periódico político y de intereses generales: Año X Número 2710 – 1901 julio 24\nLa Correspondencia de España : diario universal de noticias: Año LII Número 15890 – 1901 agosto 8\nLa Correspondencia Alicantina : diario de noticias. Eco imparcial de la opinión y de la prensa.: Epoca X Año 5233 Número – 1902 julio 12\nEl Pueblo : diario republicano de Valencia: El Pueblo : diario republicano de Valencia – Año XIII Número 3923 – 1905 julio 22 (22/07/1905)\nLa Correspondencia de España : diario universal de noticias: Año LVII Número 17709 – 1906 agosto 7\nLa correspondencia de Valencia : diario de noticias : eco imparcial de la opinión y de la prensa: Año XXIX Número 9877 – 1906 Agosto 08\nLas Provincias : diario de Valencia: Año XLI Número 14590 – 1906 Agosto 09\nLas Provincias : diario de Valencia: Año XLI Número 14593 – 1906 Agosto 12\nHeraldo de Alcoy : diario de avisos, noticias e intereses generales: Año XII Número 2937 – 1907 agosto 3\nEl Graduador : periódico político y de intereses materiales: Año XXXIII Número 8441 – 1907 agosto 24\nLas Provincias : diario de Valencia: Año XLIII Número 15301 – 1908 Julio 24\nEl Pueblo : diario republicano de Valencia: El Pueblo : diario republicano de Valencia – Año XV Número 5893 – 1908 agosto 12 (12/08/1908)\nLa correspondencia de Valencia : diario de noticias : eco imparcial de la opinión y de la prensa: Año XXXII Número 10914 – 1909 Agosto 16\nLas Provincias : diario de Valencia: Año XLIV Número 15675 – 1909 Agosto 18\nLas Provincias : diario de Valencia: Año XLVI Número 16378 – 1911 Julio 23\nEl Pueblo : diario republicano de Valencia: El Pueblo : diario republicano de Valencia – Año XVIII Número 6972 – 1911 agosto 15 (15/08/1911)\nEl Pueblo : diario republicano de Valencia: El Pueblo : diario republicano de Valencia – Año XVIII Número 6934 – 1911 julio 7 (07/07/1911)\nLas Provincias : diario de Valencia: Año XLVI Número 16362 – 1911 Julio 07\nLas Provincias : diario de Valencia: Año XLVII Número 16757 – 1912 Agosto 13\nDiario de Valencia : Diario de Valencia – Año III Número 829 – 1913 junio 30 (30/06/1913)\nEl Eco de Orihuela : diario de la tarde. Órgano del Partido Conservador en este distrito: Año V Número 1092 – 1913 julio 24\nLas Provincias : diario de Valencia: Año XLVIII Número 17102 – 1913 Julio 25\nLas Provincias : diario de Valencia: Año XLVIII Número 17075 – 1913 Junio 28\nLas Provincias : diario de Valencia: Año XLVIII Número 17097 – 1913 Julio 20\nEl Pueblo : diario republicano de Valencia: El Pueblo : diario republicano de Valencia – Año XX Número 7780 – 1913 julio 24 (24/07/1913)\nLas Provincias : diario de Valencia: Año IL Número 17444 – 1914 Julio 03\nLa correspondencia de Valencia : diario de noticias : eco imparcial de la opinión y de la prensa: Año XXXIX Número 16757 – 1916 Julio 05\nDiario de Valencia : Diario de Valencia – Año VII Número 2276 – 1917 julio 30 (30/07/1917)\nDiario de Valencia : Diario de Valencia – Año VIII Número 2656 – 1918 agosto 15 (15/08/1918)\nEl Pueblo : diario republicano de Valencia: El Pueblo : diario republicano de Valencia – Año XXVI Número 9892 – 1919 junio 12 (12/06/1919)\nEl Pueblo : diario republicano de Valencia: El Pueblo : diario republicano de Valencia – Año XXVI Número 9956 – 1919 agosto 15 (15/08/1919)\nEl Pueblo : diario republicano de Valencia: El Pueblo : diario republicano de Valencia – Año XXVII Número 10256 – 1920 agosto 17 (17/08/1920)\nTags: Canvi climàtic, Incendis, Onada de calor, Temporal de plujes. Inundacións


Pensar les ciutats del demà | Barcelona Metròpolis | Ajuntament de Barcelona\nPensar les ciutats del demà\nEls moments de crisi son també moments de perill per a la democràcia. La por al futur pot atiar la temptació d’una resposta autoritària. Què hem de fer perquè la democràcia en surti reforçada? Sobre aquestes qüestions reflexionen els autors convidats a participar en aquest número de Barcelona Metròpolis.\nQuan fa dos anys es va cloure la Primera Biennal Ciutat Oberta poc podíem imaginar que la segona edició s’hauria d’organitzar en mig d’una pandèmia global que ja ha provocat més d’un milió de morts i ha alterat tots els paràmetres de la vida pública i privada. Les condicions excepcionals en què se celebra aquesta segona Biennal ens recorden que als desafiaments ja coneguts hem d’afegir-hi un component nou, la incertesa: haver de respondre de sobte a una amenaça imprevista i desconeguda que posa a prova tots els engranatges de l’organització social.\nL’enorme trasbals econòmic i vital que ha comportat la pandèmia ha deixat en segon terme altres crisis no menys importants, com el canvi climàtic o l’emergència social derivada de les creixents desigualtats. Però la crisis del coronavirus també pot actuar com un catalitzador de grans transformacions en curs que, un cop culminades, faran que la realitat de demà no s’assembli en res a la d’avui. El teletreball n’és l’exemple més evident.\nAllà on aquestes transformacions impactaran primer i amb més intensitat és a les grans ciutats. Per això és tan important disposar d’oportunitats de reflexió com la que ofereix la Biennal de pensament per debatre les grans qüestions que determinaran el seu futur: de quina manera s’ha d’afrontar la crisi ambiental; com impactaran la revolució digital o la intel·ligència artificial en la vida de la gent; quins instruments urbanístics i de disseny de l’espai s’han d’adoptar per fer ciutats més resilients, més amables i més justes en la distribució dels recursos, o de quina manera s’han de replantejar els models de consum i mobilitat perquè siguin sostenibles. Els moments de crisi son també moments de perill per a la democràcia. La por al futur pot atiar la temptació d’una resposta autoritària. Què hem de fer perquè la democràcia en surti reforçada? Sobre aquestes qüestions reflexionen els autors convidats a participar en aquest número de Barcelona Metròpolis. — Milagros Pérez Oliva


Els Castellers de Vilafranca preparen la diada de Cal Figarot | Castellers de Vilafranca\nEls Castellers de Vilafranca actuaran aquest diumenge en la diada que organitzen a Cal Figarot, la seva seu social. La diada començarà a les 12 del migdia i comptarà amb la presència dels Matossers de Molins de Rei i els Xiquets del Serrallo. Després de l'actuació, hi haurà la Ronda Vermut que, un any més, els vilafranquins celebraran després de les diades organitzades per la colla.\nEls vilafranquins tenen la intenció de seguir treballant els castells de 8, tot i que també porten en cartera la possibilitat d'estrenar la Td8f. Tot i això, aquesta encara està descartada a falta dels ultims assajos de la setmana.\nEls Castellers de Vilafranca tenen un últim assaig important divendres al vespre (21:30h). En acabar, se celebrarà la festa d'inici de temporada als cups de Cal Figarot, amb DJ i preus populars a la barra.


Iniciació a les matemàtiques Codi: 01.574 : 6\nL'assignatura Introducció a les matemàtiques proporciona a l'estudiant una base elemental de coneixements matemàtics, imprescindible per cursar les assignatures amb contingut quantitatiu dels graus d'Administració i Direcció d'Empreses, Economia, Turisme i Màrqueting i Investigació de Mercats.\nEl disseny d'aquesta assignatura pretén cobrir les matemàtiques impartides a l'ESO i batxillerat, i està especialment indicada per aquells estudiants que fa temps que van cursar la secundària, i que necessiten refrescar els coneixements i habilitats en aritmètica, àlgebra i càlcul.\nTot i que l'assignatura té un caràcter eminentment teòric, es fa molt èmfasi en l'aplicació pràctica dels continguts tractats. Específicament, l'aplicació dels continguts es fa en exemples sobre economia i empresa, avançant així alguns temes i conceptes que es tractaran més endavant en posteriors assignatures.\nAquesta assignatura és optativa als graus d'Administració i Direcció d'Empreses, Economia, Turisme i Màrqueting i Investigació de Mercats.\nComunicar correctament de forma escrita o verbal tant en les llengües pròpies com en una llengua estrangera en l'àmbit acadèmic i professional.\nFamiliaritzar l'estudiant amb el llenguatge matemàtic, de manera que el pugui interpretar i també usar per comunicar idees.\nIntroduir a tots aquells que s'inicien en aquesta disciplina en els conceptes bàsics d'aritmètica, àlgebra i càlcul.\nProporcionar als estudiants les estructures mentals necessàries per resoldre problemes d'economia i empresa tot aplicant el raonament abstracte.\nEls continguts de l'assignatura s'organitzen en següents unitats didàctiques:\nUnitat 1. Nombres, Equacions i Sistemes d'equacions.\nUnitat 2. Polinomis i Matrius.\nUnitat 3. Funcions, Funcions polinòmiques, Funcions exponencial i logarítmica i Continuïtat de funcions.\nUnitat 4. Derivació de funcions i Integrals.\nFonaments d'aritmètica PDF\nFonaments d'àlgebra PDF\nIniciació a les matemàtiques per a l'enginyeria PDF\nExercici econòmic Audiovisual\nLímits i continuïtat Audiovisual\nSistemes d'equacions lineals Audiovisual\nMàxim comú divisor i mínim comú múltiple Audiovisual\nQüestionari Iniciació a les matemàtiques Moodle\nIniciació a les matemàtiques 7 - screencast Audiovisual\nIniciació a les matemàtiques 6 - screencast Audiovisual\nEl manual de referència d'aquesta assignatura és Iniciació a les matemàtiques, el qual es troba disponible a l'aula de l'assignatura. A més es disposa de vídeos que complementen els recursos disponibles.


rba salut i gestió: L’Hospital de Bellvitge no podrà estar plenament operatiu fins a l’any 2020 (… de moment)\nL’Hospital de Bellvitge no podrà estar plenament operatiu fins a l’any 2020 (… de moment)\nUna inversió en un edifici tècnic-quirúrgic acabat a l’any 2012, no serà plenament operativa fins al 2020. A qui hem de felicitar Sr. Pere Aragonès?\nEntre la crisi econòmica, uns pressupostos en inversions insuficients, uns polítics incapaços de trobar solucions i uns directius hospitalaris poc professionals, l’Hospital de Bellvitge, que podria ser la joia de la corona de la sanitat catalana, porta camí de convertir-se en una nova Sagrada Família.\nPendents de completar les inversions de la segona fase, la tercera fase dorm el són dels justos...\nVaig tenir ocasió de visitar el nou edifici de l’Hospital de Bellvitge ara farà quasi 3 anys. El llavors gerent del centre, el Dr. Toni Andreu, em va mostrar les noves dependències de la segona fase de les obres d’ampliació pràcticament buides, sense equipaments. Només s’estaven utilitzant les urgències (quina diferència amb les velles urgències de Bellvitge), i algunes dependències de la primera planta. Des del final de les obres al 2012 han passat 6 anys i l’edifici continua sense que els ciutadans puguin rebre’n tots els beneficis d’una inversió important. S’han anat fent coses, cert, i s’han anat equipant alguns dels quiròfans de cirurgia major ambulatòria, però continuen existint molts metres quadrats amb molts milions d’Euros invertits i que avui per avui no aporten cap valor afegit als ciutadans. Els polítics catalans han estat incapaços durant tots aquests anys de finançar 40 milions d’Euros que era la quantitat pendent quan el Dr. Toni Andreu dirigia el centre fa tres anys.\nI si aquest fet és ja de per sí indignant, el que es del tot inadmissible és que el Sr. Pere Aragonès, vicepresident i conseller d’Economia del govern de la Generalitat, fa pocs dies s’hagi passejat amb la consellera de Salut Alba Vergés per l’Hospital de Bellvitge, i tot el que se li ha ocorregut dir és que la segona fase de l’Hospital no podrà entrar plenament en funcionament fins a l’any 2020. Ja fa més de dos anys i mig que el departament d’Economia i el de Salut estan en mans d’ERC i tot i que els efectes de la crisi afortunadament estan quedant enrere, al conseller d’Economia no se li acut res més que anunciar que fins a l’any 2020 no es podrà completar la inversió que l’Hospital de Bellvitge requereix. Se li hauria de recordar al Sr. vicepresident del govern català que fa tot just un any, al juliol del 2107, l’anterior conseller de Salut Antoni Comin, en ocasió de la inauguració d’alguns quiròfans addicionals d’aquesta segona fase destinats a cirurgia major ambulatòria (CMA), va assegurar que els equipaments restants estarien a disposició dels malalts a l’any 2019. Felicitats Sr. Aragonès, vostè ha desmentit allò que el conseller Comin havia anunciat, i ha fet evident que això de les finances públiques li va una mica gran. Notícies com aquesta més val que no les anunciï, són la constatació d’un fracàs de gestió. Vostès (ERC) han estat incapaços de trobar solucions per finançar els 40 milions d’Euros pendents des de fa tres anys per fer del tot operativa aquesta fase II.\nMalauradament la notícia té una connotació col·lateral molt negativa perquè aquest retràs en els equipaments de la segona fase afectarà també a les obres de la tercera fase que haurien de consistir en la renovació de les plantes d’hospitalització de l’antic hospital i que tenen un aspecte certament depriment. No deu quedar a Catalunya cap hospital de la xarxa pública amb unes habitacions tan caòtiques i asfixiants com les de l’Hospital de Bellvitge. I el Sr. Pere Aragonès es passeja com aquell que res per l’Hospital, pensant-se que ens dona una gran notícia.\nAquesta manera de fer política s’ha acabat, i ara estem en una època en la que la credibilitat dels polítics ja no es conrea a través de les paraules sinó a través dels fets. Els ciutadans exigim realitats; no promeses. Calen fets Sr. Aragonès, i no discursos ni volades de colom que després no s’acaben complint. Avui això d’anar passejant pels hospitals intentant fer-se propaganda de “lo guais que som” ja no convenç a la gent. Vagi a Bellvitge, sí, però per inaugurar un edifici que hauria d’estar des de fa molts anys a ple rendiment.\nÉs clar que tota la culpa no és exclusivament del vicepresident Aragonès ni de la consellera Vergés, que per nous (especialment la consellera) no deuen tenir ni idea de com estan les plantes d’hospitalització de Bellvitge. Una part important de la culpa és d’uns directius mesells, que deuen el seu lloc de treball i el seu sou a uns polítics que els han col·locat sense cap concurs de mèrits, en unes responsabilitats que no exerceixen amb professionalitat. Un bon gerent de Bellvitge, no pararia d’exigir als polítics de torn que cal equipar ja la segona fase i endegar amb urgència les obres de la tercera fase, del tot necessàries per endreçar les plantes d’hospitalització. En lloc d’això tenim uns directius que es dediquen a no incomodar als polítics, no sigui que els acabin cessant. Així s’escriu la història de les obres de remodelació de l’Hospital de Bellvitge.\nPublicat per Ricard Bosch a 09:22


recerca formació ocupacional universitat ocupació lloguer tallers solidaritat ofertes de treball premis mobilitat europea Treballar a l'estranger treball casal emprenedoria beques Voluntariat a l'estranger ofertes de treball a l'estranger habitatge Badalona voluntariat feina educació participar estudiants art ajuts Santa Coloma de Gramenet cooperació estranger formació pràctiques estiu cultura concurs Estudiar a l'estranger europa pràctiques a l'estranger L'Hospitalet de Llobregat Idiomes cursos\n13/05/2003 - 00:00\nUn informem d’un intercanvi internacional per a tècnics i dinamitzadors juvenils que tindrà lloc Gran Bretanya del 7 al 12 de setembre de 2003. L'objectiu general és donar formació sobre com organitzar intercanvis multilaterals de joves fent servir l'esport, el lleure i la salut com a instruments per trencar barreres culturals i lingüístiques i donar oportunitats als joves treballadors per fer contactes. Els candidats hauran de complir les següents condicions:\n- Hauran de tenir experiència com a tècnics o dinamitzadors treballant directament amb joves i hauran d'haver organitzat intercanvis bilaterals de joves, preferentment dins el Programa Joventut.\n- Hauran de comptar amb el suport de la seva organització i participar en el curs i més tard organitzar projectes dins del Programa Joventut.\n- Hauran d'estar preparats per difondre la informació, habilitats i contactes adquirits durant el curs de formació.\n- Hauran d'assistir a tota la durada del curs.\n- Hauran de fer servir l'anglès com a llengua de treball.\nEl curs es treballarà amb mètodes i material que els participants podran dur a la pràctica en els seus propis projectes. Es faran servir activitats, tallers i petits grup de treball. El programa de l’intercanvi inclou:\n- Visites a locals esportius relacionats amb grups de joves.\n- Visites i aportacions per part d'experts.\n- Coneixement d’habilitats sobre com desenvolupar els intercanvis multilaterals dins el Programa Joventut.\n- Simulació de procediment de sol·licitud.\n- Conferenciants convidats.\n- Oportunitat de fer nous contactes.\nLes despeses de viatge seran cobertes per l'agencia nacional espanyola, l'allotjament i la manutenció van a càrrec de l'agencia nacional anglesa. El termini de presentació de sol.licituds finalitza el dia 16 de juny de 2003. Els candidats han d'enviar la sol·licitud al Servei Internacional de la Secretaria General de Joventut. Per a més informació, truqueu al 93 483 83 16 i pregunteu per Marga Tarragó.\nEtiquetes: formació, participar, tallers, treball


El blog de General d'Estudis - Pàgina 2 de 8 -\nQuè significa convertir-se en funcionari públic?\n11/04/2018 / Gest\nAconseguir un lloc de feina fix i disposar d’un horari laboral compacte, que faci compatible la vida laboral amb la familiar, són dos dels objectius més anhelats en el gruix de la societat actual.\nSer funcionari és sinònim d’esforç, treball i dedicació. Significa planificació, temps d’estudi i la superació amb èxit d’unes competitives oposicions. Això sí, la recompensa és molt dolça!\nDonar el millor d’un mateix\nPreparar unes oposicions no és quelcom fàcil o automàtic. És una tasca que necessita la inversió de moltes hores de preparació, esforç i dedicació. Hauràs de compatibilitzar les següents situacions:\nLa vida social de l’opositor\nDegut a l’exigència de preparar unes oposicions, l’oci i les relacions personals de la persona que oposita, durant aquest període, passen a un segon pla –especialment, en dates pròximes a les proves–.\nEn moltes ocasions, qui prepara unes oposicions ha de fer malabars per a compaginar aquests estudis amb la pròpia feina –no tothom pot permetre’s estudiar a temps complert–.\nLa preparació mental i física\nEn moltes oposicions –per exemple, en les oposicions al Cos de Mossos d’Esquadra, Policia Local, Bombers, etc.–, la persona opositora haurà de preparar-se no només a nivell de contingut, sinó també físicament.\nLa inversió econòmica\nEscollint preparar les oposicions en centres especialitzats, la persona opositora aporta no només temps i esforç, sinó també una quantitat de diners, una despesa mensual que es converteix en una inversió a llarg termini.\nPer optimitzar al màxim les preparacions, és molt important comptar amb el millor equip de professionals especialitzats en aquestes proves.\nDe què pots disposar si ets funcionari públic?\nConvertint-te en funcionari assegures la teva jubilació, la teva cotització a la Seguretat Social i, sobretot, la igualtat salarial entre homes i dones. També t’assegures drets tan fonamentals com la maternitat i la paternitat, i la baixa per malaltia.\nDisposaràs d’un sou adequat perquè puguis estar tranquil la resta de la teva vida laboral (i durant la jubilació). Els ingressos dels funcionaris depenen molt del tipus d’administració, responsabilitat i càrrec.\nL’Administració permet exercir la mateixa feina en una altra població mitjançant concurs de trasllat. En aquest aspecte, també es té en compte la mobilitat geogràfica per assumptes de salut, entre d’altres. Per altra banda, els funcionaris també poden beneficiar-se d’excedències laborals, conservant els seus drets d’antiguitat i el seu lloc de feina.\nA més a més dels dies de vacances, els funcionaris poden gaudir de dies d’assumptes propis que poden gaudir lliurement al llarg de l’any.\nAconseguir una plaça en l’administració pública és disposar d’una feina estable. I, si vols, la pots mantenir fins que et jubilis o prejubilis. Per tant, no hi ha risc de patir reestructuracions laborals o reduccions de plantilla, com passa en el sector privat.\nHi ha moltes cursos presencials i a distància que pots realitzar mentre ets funcionari públic, de manera que la teva carrera es consolidi i actualitzi constantment.\nLa UE Balàfia i General d’Estudis s’uneixen pels valors del barri\n30/01/2018 / Gest\nEl passat 25 de gener, al centre d’Estudis Balàfia de General d’Estudis, va tenir lloc la presentació de l”Escola de valors’.\nL‘’Escola de valors’, ideada per la UE Balàfia i amb el suport de General d’Estudis, té l’objectiu de fomentar els valors entre els centres d’ensenyament del barri de Balàfia de Lleida\nQuè és l’‘Escola de valors’?\nL’‘Escola de valors’, que s’adreça a nens i nenes de cinc escoles del barri de Balàfia en edat de benjamins (8-10 anys), es materialitzarà amb tres parts:\nLa visita: La UE Balafia visitarà el centre educatiu mitjançant dos directius i dos jugadors els quals, en l’aula adaptada pel centre, faran una breu presentació del ‘Qui som’ i ‘Què fem’. Tanmateix, mitjançant una comparativa escola-club, explicaran com els valors que coneixen amb l’esport els són útils a l’hora d’estudiar, treballar, estar a casa o al carrer. Els nens i nenes podran fer un torn de preguntes que hauran preparat prèviament amb l’escola.\nEls jocs de cooperació i l’entrega de la xapa de valors: La visita finalitzarà al pati amb tres jocs de cooperació per treballar el concepte dels valors i amb la voluntat que l’alumnat entengui millor el contingut tractat a l’aula. Al mateix temps, es procedirà a realitzar una fotografia de família on els infants mostraran els seus dibuixos. Aquest material serà entregat al club esportiu, alhora que aquest els farà entrega de les xapes de l’‘Escola de valors’.\nL’elecció del dibuix guanyador i l’entrega del premi: El club seleccionarà entre tots els dibuixos el que consideri que millor reflecteix el concepte dels valors. El dibuix guanyador es penjarà a la UE Balafia i s’enviarà a General d’Estudis. El club esportiu es posarà en contacte amb l’escola per concretar amb els pares la data de recollida del premi al centre de Balàfia de General d’Estudis. Serà el club qui realitzarà l’acompanyament amb els pares a fer aquesta recollida.\nA més a més, el projecte compta amb un hastag propi (#escoladevalors) amb el qual es podrà fer un seguiment de la iniciativa a les xarxes socials.\nL’‘Escola de Valors’ naix amb l’objectiu de fomentar la importància dels valors entre els infants que es formen en aquest barri lleidatà. L’exercici físic i l’estudi diari, activitats que es treballen des del club i des del centre formatiu, asseguren el benestar i l’òptim rendiment acadèmic dels més joves ja que són determinants per la prevenció i el desenvolupament d’una bona salut biològica, psicològica i emocional.\nEl treball de l’intel·lecte i del cos són pilars fonamentals per aconseguir l’equilibri físic, emocional i psicològic dels petits. Aquests beneficis s’avalen per nombrosos estudis científics, els quals asseguren que els infants amb una millor condició física tenen més substància grisa al cervell, cosa que influencia positivament en el seu rendiment acadèmic.\nOFERTA DE FEINA: 1 AUXILIAR ADMINISTRATIU/A\n26/10/2017 / Gest\nOFERTA DE FEINA: 1 GERICULTOR/A\n16/10/2017 / Gest\n· Tasques: Higiene personal dels usuaris, neteja i manteniments dels utensilis, neteja i preparació del mobiliari, materials i aparells de la farmaciola, fer els llits, donar menjar als usuaris, realitzar canvis de postura, comunicar incidències, col·laborar amb l’equip professional, etc.\n· Contracte de substitució de 40h setmanals\n· Horari: Diferents torns a cobrir\n· Lloc: Residencia geriàtrica situada a Lleida\nOFERTA DE FEINA: 1 MOSSO DE MAGATZEM\n25/09/2017 / Gest\n· Tasques: descàrrega de camions amb carretó elevador, preparació de comandes en càmera de congelació, portar alguna comanda a clients\n· Requisits: Carnet de conduir (B) i un bon nivell de català i castell�\n· Jornada partida\n· Lloc: Torrefarrera\nOFERTA DE FEINA: 1 AUXILIAR ADMINISTRATIU\n· Imprescindible Diplomatura (o Grau) en Relacions Laborals o FP Administratiu\n· Experiència mínima de 2 anys en administració\n· Es valorarà els coneixements de laboral, confecció de contractes, altes i baixes a la seguretat social, confecció de nòmines i liquidacions, atenció telefònica, etc.\n· Preferentment persona menor de 40 anys\n· S’ofereix contracte temporal a temps complet amb intenció de transformar-lo en indefinit\nOFERTA DE FEINA: 1 VETERINARI/A\n30/08/2017 / Gest\n· Feina a realitzar: Tutories dels cursos a distància i tutoritzats, col·laboració en l’elaboració de material pedagògic\n· Requisits: Experiència professional mínima d’un any, experiència docent i coneixements de Power Point\n· Horari: 2 tardes a la setmana\n· Lloc: Lleida\nLa petita gran família de General d’Estudis\n31/07/2017 / Gest\nLa complicitat que neix en cada classe, algun comentari graciós, el suport rebut a l’hora de preparar exàmens finals, l’esforç present en el dia a dia de l’opositor i l’opositora, un exercici que no hi ha manera que surti i que finalment es resol, etc.\nMoltes són les vivències que han tingut lloc al llarg dels prop de trenta anys de vida de General d’Estudis\nMoments compartits principalment a les aules, de la mà dels companys, companyes i professorat, però també als passadissos, als accessos, a les fonts d’aigua o a les recepcions, mentre es fa temps o mentre el nostre personal canvia horaris o tramita tutories.\nMolts no en són conscients però, el cert és que tots i cadascun dels alumnes que han entrat per les portes dels nostres dos centres han fet marca en la nostra manera de fer i ser. Ells han vingut a aprendre i a resoldre dubtes, i nosaltres també hem après molt al seu costat.\nDe moltes coses ens podem sentir afortunats a General d’Estudis en tot aquest trajecte i, una d’elles, és de la fidelitat i la complicitat que ha nascut amb gran part del nostre alumnat.\nI especialment ens fa contents haver vist créixer i haver pogut acompanyar a avui joves prometedors que entraren a casa nostra sents infants\nAquest és el cas de l’Ariadna Seró, el Genís Díaz i l’Iñaki Moreno, que formen part d’aquesta petita gran família d’alumnes des de fa anys. Ara, havent acabat batxillerat, estan a punt d’obrir les ales al món adult. Parlem amb ells!\n– Quan vas trepitjar per primera vegada General d’Estudis?\n– Ariadna: Doncs a segon d’ESO.\n– Genís: Jo vinc des de primer d’ESO.\n– Iñaki: Jo des de quart o cinquè de primària. Fa tant que ja ni ho recordo!\n– Què recordes d’aquells primers moments? Per què et vas decantar pel centre de Balàfia?\n– A.: L’Acadèmia estava prop de casa i l’escola, i m’era molt pràctic venir aquí. A més, ja havia coincidit amb els professors Juanjo i Cristina anteriorment, i sabent que ells treballaven aquí, no vaig dubtar en matricular-me. També em va animar trobar-me companys i companyes del Montsuar.\n– G.: Del primer dia recordo que van trucar a casa, als meus pares, perquè em vaig portar malament, i em van castigar. Vaig començar amb bon peu (riures). Però, ja no han hagut de trucar-los més!\n– I.: Jo sempre m’he portat molt bé amb tothom del centre, amb companys de classe, alguns dels quals venien a l’institut; també amb els professors i el personal.\nL’Ariadna, que iniciarà al setembre la seva carrera universitària\n– A partir d’ara, la vostra relació amb el centre canvia! On seguiran les vostres passes?\n– A.: A mitjans de setembre començarà la carrera d’Educació Infantil, a la Universitat de Lleida. Sempre he volgut ser professora, perquè se’m donen molt bé els nens. I ara tinc l’oportunitat de formar-me de veritat cap aquesta professió.\n– G.: Després de molts dubtes, jo començaré el Cicle Superior d’Automoció a l’Institut de la Caparella. Sempre m’han agradat molt els cotxes i les motos, i finalment m’he decidit cap aquí. Vaig mirar de cursar una carrera, però em vaig decantar pel cicle perquè no em satisfeien suficientment.\n– I.: Jo me’n vaig al Cicle d’Esports, ho tinc claríssim! El que es fa al Joan Oró. Hi anem tres o quatre companys del mateix institut. Els esports m’apassionen des de sempre, en especial la bicicleta. I ara tinc l’opció d’especialitzar-me més en ells. Des de fa uns anys que competeixo a la Selecció Catalana de Bàdminton, però m’agradaria competir en un equip de ciclisme.\n– Si poguessis escollir un moment d’aquesta etapa, quin seria el teu preferit?\n– I.: Doncs pràcticament l’actual, quan he aprovat l’assignatura de matemàtiques, que se m’ha resistit al llarg del curs! I l’he aprovat amb un 8, la qual cosa em permet fer el cicle que m’agrada.\n– G.: Jo em quedo amb les vegades que he sortit per la porta d’emergència de General d’Estudis, la qual cosa està prohibit! I tant ho he fet abans i després que fiquessin l’alarma (riures). M’agradava el risc que et pillin fent el que no toca!\n– A.: Jo recordo que hi havia un company a classe, amb qui em porto molt bé, que un dia li vaig tirar les coses per la finestra. I van caure just davant de l’Acadèmia, al carrer. I immediatament sentia els crits de la professora darrera meu, dient-me que ja ho podia anar a recollir i que això no es feia.\nL’Iñaki amb la professora Cristina, que l’ha tutoritzat des de Primària\n– Si haguessis de triar un racó?\n– I.: Al costat de la Cristina, la meva professora durant tota aquesta etapa, a l’aula 9.\n– G.: A davant de tot de la classe, d’esquena a la paret, així ho controles tot, a tocar de la Cristina. Amb el professor de ciències, el Juanjo, amb el que ens ajuntàvem molts alumnes ‘tremendos’.\n– A.: Sí, jo també, a la taula de la Cristina.\n– I un membre del nostre professorat, qui seria?\n– I.: No hi ha dubte, la Cristina.\n– G.: Amb el Juanjo fèiem moltes bromes, i sempre ens ha fet classes divertides; i amb la Cristina també m’agrada perquè podíem parlar de tot. Amb la Pilar, a recepció, sempre ens ho passem molt bé.\n– A.: Sense dubte, amb la Cristina.\nEl Genís al seu racó preferit del nostre centre de Balàfia\n– Repetiríeu l’experiència amb nosaltres?\n– I.: Sí, la gent té una idea equivocada del que és una Acadèmia. Aquí es reforça les coses i s’expliquen. I és important el bon ambient. No és un lloc negre, que vas a estudiar.\n– G.: Sí! Jo hi tornaria.\n– A.: I tant! I jo crec que hi tornaré aviat, a reforçar el català d’Educació Infantil!\n– Llanceu una recomanació als alumnes d’avui de General d’Estudis!\n– I.: Què segueixin motivats i que mantinguin el bon rotllo del centre.\n– G.: Jo no llanço res, s’ha de viure tota l’experiència!\n– A.: Exacte! S’ho han de trobar ells mateixos, i valoraran tot el que s’hi guarda.\nMolta sort Ariadna, Genís i Iñaki!\nSou imparables i estem segurs que arribareu on us proposeu, professional i personalment!


El president egipci demana una "ingerència efectiva" a Síria en una cimera l'Iran\nMursi assegura en el seu discurs que a Síria hi ha "una revolució contra el règim opressor". La delegació siriana abandona la sala on se celebra la reunió dels països en desenvolupament no alineats\nREUTERS Teheran 30/08/2012 12:33\n651x366 El president egipci, Mohamed Mursi, a la dreta, durant el discurs a la cimera de països no alineats, amb el president de l'Iran, país amfitrió, al mig / EFE El president egipci, Mohamed Mursi, a la dreta, durant el discurs a la cimera de països no alineats, amb el president de l'Iran, país amfitrió, al mig / EFE\nEl president egipci, Mohammed Mursi, ha qualificat el govern del president sirià Baixar al-Assad "d'opressor", i ha demanat una "ingerència efectiva" a Síria. Ho ha fet en un discurs adurant la cimera dels països no alineats en desenvolupament que se celebra aquest dijous a l'Iran, un dels pocs països aliats d'Al-Assad.\n"Ara hi ha una revolució a Síria contra el règim opressiu", ha dit Mursi a Teheran davant els líders mundials del Moviment de Països No Alineats.\nMursi ha advertit que el vessament de sang a Síria només s'acabarà si hi ha una "ingerència efectiva" des de l'exterior. "El vessament de sang a Síria és la nostra responsabilitat i hem de saber que no es pot aturar sense interferència efectiva de tots nosaltres", ha alertat.\n"Tots hem d'anunciar la nostra plena solidaritat amb la lluita d'aquells que busquen la llibertat i la justícia a Síria, i traduir aquesta comprensió en una política de suport a una transició pacífica cap a un sistema democràtic de govern que reflecteixi les demandes de llibertat del poble sirià", ha afegit.\nMursi, islamista moderat, ha dit que la solidaritat amb el poble sirià "contra un règim opressiu que ha perdut la seva legitimitat és un deure ètic" i una necessitat estratègica.\nLa delegació siriana ha abandonat la sala com a protesta per aquestes paraules.


El Pebrasset: L'arquitectura del cervell\nLes fibres nervioses han sigut investigades per l'Hospital General de Massachusetts en companyia de la Universitat de Califòrnia i han averiguat coses sobre com la informació genètica contribueix a la conformació de l'escorça cerebral, que ens permet conèixer millor l'estructura d'aquest òrgan que encara continua sent desconegut.\nEn la medul·la espinal i al tronc de l'encèfal, les fibres nervioses s'organitzen formant fascliles paral·lels, però es desconeix com és aquest patró de feixos en el lòbul frontal i altres regions corticials.\nFins ara sols s'havia pogut estudiar xicotetes proporcions de fibres nervioses però no en humans.\nGràcies a un escàner d'imatge de ressonània magnètica de difussió es pot vore la distribució d'aquestes fibres.\nSegons la informació dels llibres es diu que les fibres nervioses no tenen cap ordre en la seua trajectòria, però al cervell hi ha tanta fibra que per força ha d'haver un ordre, perque sinó seria tot un embolic.\nGràcies a aquesta tecnologia, es pot conèixer com creix el cervell.\nAdemés també han pogut averiguar que les fibres nervioses no estan aïllades sinó que es relacionen entre si.\nSegons l'investigador Alberto Ferrús al estudiar aquestes fibres es veu una organització en angle recte, aquesta organització permet dir que la part més complexa del cervell segueix el mateix patró de creixement que qualsevol altra part del sistema nerviós.\nEls investigadors de la Universitat de Califòrnia, utlitzant un mapeig massiu de la informació genètica característica de diferents parts de l'escorça cerebral, han completat un nou altes gènic de l'escorça cerebral, la capa més superficial del cervell.\nSi podem comprendre la base genètica del cervell, podem tenir una millor idea de com es desenvolupa i fuciona, i així podem millorar tractaments de múltiples malalties.\nEl cervell va evolucionar amb el bipedisme en haver d'adaptar per l'estrenyiment de la pelvis.\nEl pensament impacta més en el cervell que en els fàrmacs.\nPublicado por Cristian Gallego Martinez en 11:17\nEtiquetas: biogeo4eso, càncer, curs 2011-2012, gallegomartinezc


Voleibol Sant Just Desvern - DRETS D'IMATGE\nPROVES ACCES 21-22\nCESSIÓ DE DRETS D'IMATGE I D'EXPLOTACIÓ, D'ENREGISTRAMENT DE VÍDEO I FOTOGRAFIA\nAutorització de drets d'imatge: Voleibol Sant Just, en tant que responsable del tractament de les dades personals de l'interessat, l'informa que aquestes dades es tractaran de conformitat amb el que estableix el Reglament (UE) 2016/679, de 27 d'abril (GDPR), la Llei Orgànica 3/2018, de 5 de desembre (LOPDGDD), i la Llei (ES) 1/1982 de protecció civil, dret a l'honor, intimitat personal i familiar i a la pròpia imatge, per la qual cosa se li facilita, a continuació, la informació del tractament:\nFinalitats i legitimació del tractament: Enregistrament I difusió d'imatges i vídeos de les activitats dutes a terme pel Responsable del tractament per fer-ne publicitat en els mitjans de comunicació (per consentiment de l'interessat, art. 6.1.a GDPR). En cap cas es publicarà el nom de l'Interessat.\nCriteris de conservació de les dades: Es conservaran durant no més temps del necessari per mantenir la finalitat del tractament o mentre hi hagi prescripcions legals que en dictaminin la custòdia i quan ja no sigui necessari per a aquest motiu, se suprimiran amb mesures de seguretat adequades per garantir que les dades siguin anonimitzades o totalment destruïdes.\nDrets que té l'Interessat: Dret a retirar el consentiment en qualsevol moment. Dret d'accés, rectificació, portabilitat i supressió de les seves dades i de limitació o oposició al seu tractament. Dret a presentar una reclamació davant l'autoritat de control (www.aepd.es) si considera que el tractament no s'ajusta a la normativa vigent. Pot exercir els seus drets escrivint al correu info@voleibolsantjust.com o bé en persona a Passeig de la Muntanya, 127, 08960, Sant Just Desvern\n-Que autoritzo que la meva imatge pugui aparèixer en imatges i vídeos enregistrats pel Voleibol Sant Just i qualsevol persona autoritzada a l'efecte que tingui com a objectiu la difusió i publicitat de les activitats del club i, conseqüentment, reconec que l'esmentada difusió no suposa menyspreu al meu honor, prestigi, ni constitueix cap intromissió il·legítima de la meva intimitat d'acord amb allò que estableix la llei orgànica 1/1982, de 5 de maig, de protecció civil del dret a l'honor, a la intimitat personal i familiar i a la pròpia imatge.\n-Que, en cas de tenir algun dret de propietat sobre els materials que puguin derivar-se d'aquests enregistraments, cedeixo a Voleibol Sant Just, tots els drets d'explotació sobre aquests, amb caràcter de no exclusivitat, en totes les modalitats d'explotació, per tot el món i per tot el temps de la seva durada.\nAutoritzo els següents tractaments:\nPublicació en mitjans propis del responsable.\nPublicació en mitjans externs al responsable.\nAquesta declaració de cessió de drets ha estat actualitzada per darrera vegada el ABRIL de 2021.


Los Olvidados – Joventuts Musicals Ciutadella\nHome »Cineclub»Los Olvidados\nProjecció: dimecres 28 a les 20:30; dijous 29 a les 20:30\nPaís: Mèxic (1950)\nGuió: Luis Alcoriza, Luis Buñuel\nIntèrprets: Alfonso Mejía, Roberto Cobo, Estela Inda, Miguel Inclán,… VOE\nEl millor film de l’etapa mexicana de Buñuel és un retrat impressionant de la infància en els suburbis de Ciutat de Mèxic després de la Segona Guerra Mundial. Un treball poderosament realista i moralment ambigu.\nSINOPSI: El Jaibo és un adolescent que escapa d’un correccional i es reuneix al barri amb els amics. Uns dies després, el Jaibo mata, en presència del seu amic Pedro, al noi que suposadament va tenir la culpa que l’enviessin al reformatori. A partir de llavors, el destí dels dos amics anirà pel mateix camí.\n← Previous Previous post: Cold War\nNext → Next post: Els sons de la llegenda negra. La conjuració de Venècia – Il gesto armonico


Uns 300 molletans es manifesten pels drets socials i polítics - somMollet\nUns 300 molletans es manifesten pels drets socials i polítics\nLa vaga general d'aquest dijous ha estat convocada per la Intersindical-CSC\nDijous, 21 de febrer de 2019 | 19:33h\nCoincidint amb la vaga general d'avui, unes 300 persones s'han manifestat aquest matí a Mollet en defensa i contra la vulneració dels drets socials i laborals. La mobilització ha començat amb una concentració davant l'Ajuntament de Mollet i ha acabat a la plaça Prat de la Riba.\nLa mobilització convocada per la Intersindical-CSC sota el lema L’autodeterminació no és delicte. 21 de febrer vaga general. Aturem-ho tot, ha començat davant l'Ajuntament amb la lectura d'un manifest contra la vulneració dels drets polítics, socials i laborals.\nA continuació, els participants, que durant el recorregut han cridat consignes per la llibertat dels presos polítics, han enfilat en manifestació per l'avinguda Llibertat cap a la plaça Prat de la Riba darrera d'una pancarta on es podia llegir Vaga general: Sense drets no hi ha llibertat.\nLa jornada de vaga general, però, ha començat al matí amb alguns grups de piquets, un dels quals ha tallat durant una mitja hora la carretera C-17 a l'altura de Parets, on s'han col·locat palets per evitar el trànsit de vehicles davant la mirada dels Mossos, que no han intervingut, i que han netejat la via un cop els manifestants han marxat.\nPel que fa al seguiment de la vaga, a Mollet molts comerços i empreses han obert les seves portes. Els serveis mínims decretats per l’Ajuntament s’han complert amb normalitat i el seguiment de la vaga entre els treballadors del conjunt de serveis públics de la ciutat ha estat a l’entorn del 18%, segons fonts municipals.\nEn la convocatòria comarcal, a Granollers, s'han aplegat unes 2.000 persones. El representant de la Intersindical-CSC del Vallès Oriental, Dani Rodríguez, ha instat a deixar el "resistencialisme i pactisme social que ha laminat els nostres drets amb l'excusa de la crisi" i ha exigit la derogació de la reforma laboral del PP, tot recordant que el govern socialista de Pedro Sánchez tampoc ha fet cap pas al respecte, tot i haver-ho promès. "No tolerarem l'empobriment progressiu de les nostres llars", ha dit i ha rememorat la vaga de la Canadenca de 1919 que "demostra que només la mobilització pot aturar la vulneració dels drets".


La veu poètica del Maresme | Cultura | EL PAÍS Catalunya\nLa veu poètica del Maresme\n'El carrer que em du a casa' és un llibre-cedé amb el text i l’enregistrament sonor de l’espectacle del mateix títol estrenat l’estiu de 2018 al festival Poetes sota la Lluna\nMarià Manent, de les millors veus poètiques del recull del Maresme. Antonio Espejo\n2 OCT 2020 - 18:35\tCEST\n'El carrer que em du a casa'\nCossetània / Quaderns de la Font del Cargol\n72 pàgines i cedé\nEn poques paraules, El carrer que em du a casa és un llibre-cedé amb el text i l’enregistrament sonor de l’espectacle del mateix títol estrenat l’estiu de 2018 al festival Poetes sota la Lluna, i que després es va representar en diferents llocs de la geografia catalana. Vint poemes de vint autors del Maresme per ser llegits al costat d’un cedé amb la seva representació escènica, cantats o recitats sobre una música creada especialment per a l’ocasió pel contrabaixista i professor de piano argentí Jorge Sarraute. El carrer que em du a casa, en principi, és simplement això, però és bastant més.\nConclou Albert Calls, periodista i escriptor, el seu pròleg del llibre-cedé amb una frase de Raimon: “Qui perd els orígens, perd la identitat”. És perfecta per descriure aquesta obra i, al mateix temps, serveix per explicar la feina dels seus editors, els actuals responsables de Quaderns de la Font del Cargol.\nHi ha diferents Fonts del Cargol disseminades per Catalunya; la que ens ocupa era al Camí Ral, a l’altura de Premià de Mar. Les obres de l’N-II van acabar amb ella als anys seixanta del passat segle (una nova font, amb el seu cargol, està situada ara a la plaça Nova de l’esmentat municipi des d’inicis del present mil·lenni). Diversos escriptors de la zona, el Grup de Lletres del Taller Obert d’Expressió, van prendre el seu nom per editar una col·lecció de quaderns poètics que, fins a 1984, van donar a conèixer molts escriptors maresmencs. Al capdavant hi eren Valerià Pujol (1952-1992) i Martí Rosselló (1953-2010). La tradició es va recuperar fa uns anys a la casa que va ser de Valerià Pujol a Premià de Dalt, convertida en centre cultural pluridisciplinari. De la mà d’algun dels membres del grup original s’han recuperat els Quaderns de la Font del Cargol. La idea: mantenir viva la veu poètica del Maresme. Editats ara per Cossetània, ja compten amb uns 25 títols, alguns de descarregables gratuïtament a la seva pàgina web.\nDues publicacions de la col·lecció original, Primera antologia de poetes de Maresme, de 1979, i Nova antologia de poetes de Maresme, de 1983, han donat peu a la creació d’El carrer que em du a casa, títol pres d’un poema de Jordi Bilbeny. El també escriptor i periodista Rafael Vallbona i Calls s’ha encarregat d’una selecció eclèctica, que va de noms irrefutables com Salvador Espriu i Marià Manent a altres de menys coneguts però igualment lligats a aquesta zona costanera. El subtítol de l’espectacle ho deixa clar: De Marià Manent als joves dels anys vuitanta. Llàstima que no s’hagi allargat la selecció/investigació fins als nostres dies, perquè amb tota seguretat el Maresme, com moltes altres zones, amaga sorpreses poètiques encara per descobrir i de ben segur que necessiten alguna ajuda externa, ja que les xarxes, que tot ho poden, no semblen estar, en aquest cas, per aquesta tasca.\nSarraute, un històric del panorama musical català, establert aquí des de 1974, quan va arribar com a integrant del ja mític Quarteto Cedrón, i veí també del Maresme, ha creat un entramat musical que va del fons suggeridor a la imbricació total amb les paraules. Així, en alguns casos els poemes són declamats i en altres cantats, buscant un equilibri escènic que sovint es decanta per la part recitada. Un petit grup instrumental acompanya les veus de Carol Brunet, Teresa Meca i Ferran Planell, en un espectacle tan senzill com directe.\nNomés una pega: ¿calia posar música nova a Per ser cantada en la meva nit, que ja va brodar Raimon en 1966? Clarament, no.


Xocolata 50% cacau amb ametlles senceres 200g - Simón Coll\nInici / Productes / Xocolata 50% cacau amb ametlles senceres 200g\nFórmula amb un mínim del 50% de cacau amb ametlles senceres. Rajola elaborada amb cacau seguint un mètode especial de doble torrat que anomenem Bitter i amb ametlla sencera del país seleccionada i torrada a la fàbrica de Simón Coll.\nFórmula amb un mínim del 50% de cacau amb ametlles senceres. Rajola elaborada amb cacau seguint un mètode especial de doble torrat que anomenem Bitter i amb ametlla sencera del país seleccionada i torrada a la fàbrica de Simón Coll. La combinació perfecta per als amants de la xocolata amb fruits secs. Gaudir d’una ametlla sencera, al punt òptim de torrat amb una deliciosa xocolata 50% és un plaer. Lliure de gluten i d’additius artificials. Es presenta en rajola de 200g fàcilment divisible en quadradets per degustar i gaudir millor de la xocolata. Un deliciós plaer per al paladar.\nSucre, Pasta de Cacau, AMETLLES (25%), Mantega de cacau, Emulgent (Lecitina de SOJA), Aroma. Cacau: 50% mínim.\nLa combinació perfecta per als amants de la xocolata amb fruits secs.


Txoria txori: d’octubre 2013\nABSTENCIÓ D’ERC EN ELS PRESSUPOSTOS DEL 2014 DE L’AJUNTAMENT D’OLOT\nDe vegades és complicat apostar per la governabilitat, però hi ha moments que, donades les circumstàncies, és millor fer-ho, per bé de tothom:\nCom hem fet en els últims anys, des de la nostra posició actual com a grup minoritari a l’oposició, la nostra intenció és que els pressupostos puguin prosperar i per això intentem pactar uns mínims acords amb l’equip de govern de CiU-RCat. Això no vol dir que estiguem d’acord amb tots els aspectes que contenen els pressupostos que presentarà l’equip de govern perquè, de fet, hi ha molts punts que ens separen.\nEstem treballant des del mes de juliol i agraïm la predisposició al diàleg de l’equip de govern. Som conscients que sovint són temes que no incorporem nosaltres en exclusiva, però pensem que val la pena que quedin especificats per garantir que s’intentin complir al llarg del proper exercici.\n1) No incrementar la pressió fiscal més enllà de l’IPC: Sembla que es podran congelar la majoria d’impostos, però cal recordar que es tracta del capítol més important d’ingressos de la corporació i que cal ser molt curosos perquè els pressupostos puguin ser viables. En aquests moments difícils a tots ens agradaria reduir la pressió fiscal, però llavors potser l’Ajuntament no podria donar els serveis que està oferint.\n2) Hospital Vell. Demanem una assignació especial per treballar un pla participatiu sobre els futurs usos de l’actual hospital. Cal estar preparats pel trasllat al nou hospital tenint clar què volem fer a l’Hospital vell. Queda inclosa una partida en els pressupostos del 2014, nosaltres seguirem treballant perquè es prioritzi el procés participatiu.\n3) Sant Miquel: Elaborar un “pla de barri” especial, que inclogui Sant Miquel, les Mates i les Tries, amb una previsió d’actuacions estructurals seqüenciades per als propers anys, a executar a mesura que sigui possible; més enllà de les intervencions que es puguin fer relacionades amb els educadors, mediadors o equips de neteja, que s’haurien de reforçar. Els diversos regidors implicats hi estan treballant.\n4) La Moixina: Revisar la situació de la vegetació i l’arbrat de tot l’entorn, especialment la propera als camins d’accés. Regularitzar-ne els usos, fer un pla de neteja i recollida d’escombraries i il·luminar la carretera amb uns llums adequats a la zona. Ens consta la voluntat de l’equip de govern, però també les dificultats que imposa el Parc Natural.\n5) Pla d’usos Firal: D’acord amb els veïns de l’entorn, redactar un pla d’usos del Firal i d’intervencions puntuals sobre el paviment i l’arbrat, mentre no es pugui tirar endavant la reforma definitiva.\n6) Escoles bressol: Elaborar un pla d’actuacions per fer més atractiva l’oferta de places de les escoles bressol municipals, d’acord amb les direccions dels centres, i prioritzant la reducció de costos per a les famílies usuàries.\n7) 1714: Col·laborar, amb una dotació econòmica especial, amb els actes que es puguin fer durant l’any vinent a Olot en commemoració dels 300 anys de l’Onze de Setembre. Potser caldria pensar en un recordatori (placa, monument, ...) a la plaça de l’Onze de Setembre. De moment està previst un programa d’actes, però encara no ens hem sortit amb el tema que quedi un recordatori de la commemoració. Hi seguirem treballant.\n8) Memòria històrica: Treballar en la dignificació de la fossa comuna i la construcció d’una de nova en el cementiri municipal. Sembla que, finalment, ha quedat aclarit on era l’antiga fossa comuna i que se senyalitzarà com pertoca.\n9) UEO: Acordar, amb la fundació Joan Agustí, les actuacions pertinents en els camps del Morrot i a l’estadi municipal, especialment importants per l’ascens històric de l’entitat a 2a B i perquè mai no s’han fet actuacions d’importància, més enllà dels vestidors que ja han quedat obsolets. De fet, la concentració d’equipaments de futbol base ja estava prevista en el MIEM per al període 2013-15. Cal tenir present el paper de cohesió i formació social que implica el món del futbol.\n10) Energies alternatives: elaborar un pla d’incorporació d’energies alternatives, que n’inclogui l’ús en tota obra nova o reforma. Ens costa arribar al compromís d’elaborar un pla, però també ens consta que l’equip de govern és prou sensible en aquest tema.\n11) Passos vianants: reforçar el pla de millora de senyalització i il·luminació dels passos de vianants, amb una dotació concreta en els pressupostos. Es manté la línia de subvencions que se segueixen des dels últims anys.\nPublicat per Unknown a 0:30 Cap comentari:\n3r Homenatge Lluís Companys a la Garrotxa\nAquest és el text que vaig llegir en els actes de dissabte:\nCatalans! Les forces monàrquiques i feixistes, que d'un temps ençà pretenien trair la República, han aconseguit el seu objectiu i han assaltat el Poder. En aquesta hora solemne, en nom del Poble i del Parlament, el Govern que presideixo assumeix totes les facultats del Poder a Catalunya, proclamo l'Estat Català de la República Federal Espanyola, i en restablir i fortificar la relació amb els dirigents de la protesta general contra el feixisme, els invita a establir a Catalunya el Govern Provisional de la República, que trobarà en el nostre poble català el més generós impuls de fraternitat en el comú anhel d'edificar una República Federal lliure i magnífica. Catalans! L'hora és greu i gloriosa. L'esperit del president Macià, restaurador de la Generalitat, ens acompanya. Cadascú al seu lloc i Catalunya i la República al cor de tots. Visca Catalunya! Visca la República! Visca la llibertat!\nLluís Companys i Jover, 6 d'octubre de 1934\n6 anys després d’aquesta proclama, els exèrcits franquistes van assolir el seu objectiu definitiu: aplacar el poble de Catalunya amb la detenció i l’assassinat del seu president.\nDesprés de vexar-lo i de torturar-lo als calabossos de Madrid, el van portar a Montjuïc per matar-lo en terra catalana perquè servís d’exemple al poble català. El 14 d’octubre de 1940 els militars revoltats, victoriosos d’una sagnant guerra que ells havien provocat, li van fer una farsa de judici en què el culpaven de colpista quan, de fet, era ell qui s’havia mantingut fidel a la República.\nDe matinada, l’endemà 15 d’octubre, l’afusellaven als glacis del castell de Montjuïc, símbol de la repressió contra el poble que Companys sempre havia defensat. Les seves últimes paraules van ser: PER CATALUNYA!\nAlguns conceptes presents en la proclama de Companys de l’any 1934 ens poden recordar conceptes que alguns diuen defensar encara avui en dia. Són idees pròpies d’una època marcada per les guerres i per la presència de governs feixistes per tot Europa. La República Federal que Companys defensava, en aquell moment ja era una utopia, tot i que era l’única possibilitat en aquells moments. Avui en dia, però, encara és més utòpica i innecessària: el context europeu ja no té res a veure amb el que va haver de viure Lluís Companys.\nEstem convençuts que el president, en el nostre segle XXI, defensaria sense embuts la independència de la República Catalana. I, si calgués, tornaria a sortir al balcó de la Generalitat, però ara per proclamar-ne la independència, costés el que costés.\nEn aquests moments d’eufòria que viu el nostre país, no hem de dubtar ni un sol instant, no podem fer ni un pas enrere. La memòria dels que ens han precedit en la lluita en moments molt més difícils, la memòria del president Companys, ens ha de fer més forts quan avancem cap a la decisió definitiva i ho farem amb les darrers paraules del president-màrtir; i que sigui l’última vegada que ho haguem de recordar com a súbdits del Regne d’Espanya:\nPublicat per Unknown a 23:53 Cap comentari:\nABSTENCIÓ D’ERC EN ELS PRESSUPOSTOS DEL 2014 DE L’...\nDaftar Poker88 Online Idnplay Resmi Indonesia Deposit 10ribu\nDavid Vilaseca x 2\nAlguns apunts sobre el Ple de gener\nEn Manel ja és regidor


El termini d’obertura dependrà de la valoració tècnica, però inicialment es preveu que podria ser d’un mes\n2 min. Palma 24/10/2017 10:57\n651x366 Una imatge d'arxiu de la piscina interior de Son Hugo, la qual ha estat tancada per una fissura. / ARXIU Una imatge d'arxiu de la piscina interior de Son Hugo, la qual ha estat tancada per una fissura. / ARXIU\nL'Institut Municipal de l'Esport de Palma ha decidit tancar la piscina interior de Son Hugo per motius de seguretat després de detectar una fissura a l'estructura. De moment, l'equip tècnic està valorant l'abast de la reparació, per la qual cosa el termini d'obertura dependrà de l'informe dels tècnics. Inicialment es preveu que es podria tornar a obrir al públic d'aquí a un mes.\nLa resta d'espais esportius de Son Hugo, com el gimnàs d'abonats, les activitats de fitness, les terrasses i el solàrium, es mantindran en els horaris habituals. Durant aquest temps els abonats podran utilitzar les vuit piscines restants de l'IME.\nEn aquest sentit, l'IME, que ha demanat disculpes als usuaris pels inconvenients que puguin generar, ha anunciat que els abonats i la gent que realitza cursets no hauran de pagar durant el temps que la piscina estigui tancada.\nAixí mateix, l’IME n'ha informat la Federació de Natació i els clubs, i al llarg del matí n’està informant els usuaris i cursetistes de les activitats aquàtiques a través de missatges a mòbils, web i cartells informatius a les instal·lacions.\nA hores d’ara, utilitzen la piscina els abonats a l’IME, 1.300 cursetistes, 2 clubs de waterpolo i 4 clubs de natació. Els equips de natació adaptaran aquest dies els seus entrenaments a Son Hugo, de manera que modificaran la seva rutina i passaran a exercitar-se al gimnàs del centre.\nL'IME inverteix 2,5 milions d'euros per rehabilitar Son Hugo\nLa piscina interior de Son Hugo reobrirà aquest dijous


Mor el jove de 18 anys que conduïa el vehicle accidentat divendres a Avinyó - Regió7\nEl funeral per a Jaume Barons es farà divendres a les 5 de la tarda, a Balsareny\n24·04·19 | 09:58\nImatge del vehicle accidentat en una pista forestal a Avinyó, divendres passat. Arxiu/Abel Gallardo\nJaume Barons, el jove de 18 anys i veí de Balsareny que conduïa el vehicle accidentat divendres a la tarda a Avinyó ha mort aquest dimarts, 23 d'abril, segons ha pogut saber Regió7. El conductor va morir ahir al migdia, després d'estar tres dies ingressat a l'Hospital Parc Taulí de Sabadell en estat crític com a conseqüència del sinistre. El funeral tindrà lloc aquest divendres, a les cinc de la tarda, a l'església parroquial de Balsareny, municipi del qual era veí el jove.\nJaume Barons era també conegut entre joves de Sallent perquè havia estudiat a l'Institut Llobregat d'aquesta població, encara que actualment cursava un mòdul de fusteria a l'Institut Guillem Catà de Manresa.\nEn l'accident va morir Carla Montsech, de 15 anys i veïna de Santa Maria d'Oló. Era filla de l'exalcalde del municipi, Santi Montsech. Tal com ja va explicar aquest diari dissabte, el jove circulava amb un tot terreny per una pista forestal a Avinyó sense carnet de conduir. Amb ell viatjaven quatre joves més. En el moment dels fets, el vehicle anava sense la capota i els ocupants no duien posat el cinturó de seguretat, segons fonts coneixedores de la investigació.\nEl conductor del vehicle va resultar ferit crític i va ser evacuat amb helicòpter a l'Hospital Parc Taulí de Sabadell. El jove no va poder superar la gravetat de les lesions sofertes i va morir ahir a quarts de 3 del migdia, segons han confirmat fonts dels Mossos d'Esquadra a aquest diari.\nEls altres tres joves que anaven al cotxe van resultar amb ferides de diversa consideració i dos van ser traslladats a l'Hospital Sant Joan de Déu de Manresa. El tram on va tenir lloc l'accident és a tocar del poble, molt a prop de la plaça Dalí, un terreny sense asfaltar.


Media - Amics de la Terra\n(Si ets un mitjà de comunicació ens pots escriure a participacio@amicsdelaterra.org)\nTreballem del local al global promovent campanyes per involucrar a la ciutadania i donar a conèixer les alternatives més sostenibles. Proposem solucions i som positius. Una ciutadania informada i compromesa és la millor garantia de canvi, un canvi per la gent i per la Terra.\nLa comunicació és bàsica per assolir els nostres objectius. Per això ens pots trobar a les xarxes socials (pots trobar els enllaços directes a la pàgina principal) i als mitjans de comunicació.\nAquí pots fer el seguiment de les nostres notes de premsa i les aparicions als mitjans de comunicació (premsa escrita i online, TV i ràdio).\nDosier Prensa 2017\nDosier Prensa 2016\nDosier Prensa 2015\nDosier Prensa 2014\nDosier Prensa 2013\nNotas prensa 2013\nDosier prensa 2012\nDosier prensa 2011\nNotas prensa 2011


«Aquí, amb Josep Cuní» s'emetrà de dilluns a diumenge - Regió7 :: El Diari de la Catalunya Central\n«Aquí, amb Josep Cuní» s'emetrà de dilluns a diumenge\nA partir de l'octubre, el sotsdirector de l'espai de SER Catalunya, Frederic Vincent, s'encarregarà de presentar-lo durant els caps de setmana\nefe/ddg 30.08.2020 | 00:06\n«Aquí, amb Josep Cuní» s'emetrà de dilluns a diumenge Regió7\nEl programa Aquí, amb Josep Cuní, que tornarà a la graella de SER Catalunya demà, dilluns, diàriament entre les 7 del matí i les 12 del migdia, tindrà continuïtat els caps de setmana amb Frederic Vincent, fins ara sotsdirector de l'espai, segons ha anunciat la cadena.\nEl director de SER Catalunya, Jaume Serra, ha argumentat que, d'aquesta manera, el seu oient «disposarà d'una oferta ininterrompuda de dilluns a diumenge de ràdio matinal, entre les set del matí i les dues de la tarda, feta en català i preparada per reaccionar amb exigència davant els grans reptes informatius que es presenten». Així mateix, el programa aposta per «la distensió i per explicar històries positives».\nProfessionals de la cadena com Òscar Moré, Màxim Castillo i Anna Puigboltas formaran part de l'equip d' Aquí, amb Josep Cuní del cap de setmana.\nRespecte del programa setmanal, la SER ha avançat que Cuní iniciarà la seva tercera temporada amb la incorporació dels periodistes Jordi Barbeta, Lola García, Josep Martí Blanch i Miquel Noguer, mentre que l'escriptor Sergi Pàmies farà cada dilluns un comentari d'esports i participarà a la tertúlia d'actualitat esportiva.\nEls dimarts, el catedràtic de Política Econòmica Antón Costas farà classes d'economia i com a col·laborador s'incorpora el divulgador científic, especialitzat en astronomia i astrofísica, Joan Anton Català, mentre que el periodista Jacinto Antón explicarà les seves històries al programa.\nEn una temporada que es preveu «exigent i de gran intensitat informativa» tornaran a oferir els seus punts de vista al programa Iñaki Gabilondo, Josep Ramoneda i Ernesto Ekaizer.\nA més, el programa esportiu Què t'hi jugues!, amb Sique Rodríguez i Lluís Flaquer, doblarà la seva durada i s'emetrà entre les 12 i les 14 hores per les emissores de SER Catalunya i per les de la Cadena SER.


L'ús medicinal del cànnabis, amb un expert\nJosep V. Marin. Foto Pablo Vignali.\nEl sistema endocannabinoide va ser descobert els anys noranta, això ha donat peu a investigacions sobre el seu ús terapèutic.\nLa Unió de Pacients per la Regulació del Cànnabis (UPRC) comptarà amb José Carlos Bouso, doctor en farmacologia i psicòleg clínic, en una xerrada el dissabte 15 de juny a les 11h al Centre Cívic de la Barceloneta, a Barcelona. És també director científic de la Fundació Iceers.\nL’ús en medicina dels cannabinoides; els darrers avenços en la investigació, mites i realitats en l’ús del cànnabis, formes d’utilització i vies d’administració, resposta a preguntes del públic sobre dubtes i patologies concretes, és el programa del matí. Les persones sòcies de la URPC tenen entrada gratuïta amb un acompanyant. Per als no socis tindrà un cost de 5 €, 4 € si es fa de forma anticipada, com a col·laboració amb les finalitats de l’entitat, avançar cap a la regulació i oferir coneixement sobre aquest recurs complementari per determinades patologies (o tractament, com en el cas d'epilèpsia refractària o fibromiàlgia). L’aforament és limitat, les persones interessades poden adreçar-se a l’entitat, al correu info@uniodepacients.org.\nEn aquesta línia de les finalitats de l'entitat, la UPRC i la Fundació Iceers participen en l'àgora salut i ciència de l'Estructura de Drets Humans de Catalunya, presidida per Rafael Ribó. Creada seguint les recomanacions dels Principis de París de l’ONU, amb l’encàrrec d’elaborar el primer Pla de Drets Humans de Catalunya. Del document que ha resultat d'aquesta àgora se'n desprèn com a observació, el dret a gaudir dels beneficis del progrés científic, la indispensable llibertat de recerca (el dret a la ciència), i la seva intersecció amb el gaudi del més alt nivell possible de salut física i mental. Inicialment, el debat es va basar a identificar els obstacles estructurals que dificulten la recerca amb substàncies fiscalitzades, i que simultàniament obstaculitza el benefici del progrés científic per part de les i els pacients. Es parlarà de tot plegat amb el ponent de la conferència que proposa la UPRC.\nJosé Carlos Bouso és autor de diferents publicacions, una d’elles el llibre ‘Cannabis medicinal. De droga prohibida a solución terapéutica’, publicat el 2019, on recull evidències científiques i altres diversos temes, socials, polítics i biomèdics, en relació a aquesta planta que ens acompanya des de mil·lennis.\ncannabis, UPRC, Fundació Iceers\nLa Unió de Pacients per la Regularització del Cànnabis es presenta a Figueres


La millora de la línia del “carrilet” centra la reunió del president i el director general de Ferrocarrils amb la UEA - UEA\nLa Unió Empresarial de l’Anoia es va reunir amb Ricard Font i Pere Calvet, president i director general, respectivament, de Ferrocarrils de la Generalitat de Catalunya (FGC), per parlar sobre la línia ferroviària que va des d’Igualada fins a Barcelona, la R6, també coneguda com a “carrilet”.\nPaula Arias, gerent de la UEA, i Pere Vilarrubias, membre de la Comissió d’Urbanisme i Mobilitat de l’Anoia (CUMA) que també va assistir a la trobada, van traslladar als representants de FGC la demanda reiterada que es fa des del territori en relació a la línia ferroviària Igualada – Barcelona. Arias va afirmar que “som conscients que és una línia antiga i té les seves limitacions, però al territori ens sentim abandonats, ja que fa molts anys que des de l’Anoia reclamem millores i una reducció del temps de trajecte, que actualment és de 1.35h o 1.40h”.\nRicard Font va admetre que és una línia amb molta història, i va informar que en el pla d’actuació 10/30 de FGC (10 temes a treballar fins el 2030) s’ha previst fer dues millores. La primera serà “unir la línia del Baix Llobregat-Anoia amb la línia del Vallès connectant les estacions de Plaça Espanya i passeig de Gràcia”. Una millora que segons Font, “serà molt positiva per què els anoiencs podran arribar fins al centre de Barcelona”. La segona actuació prevista serà “estudiar quines millores es poden fer al llarg del traçat de la R6”. El president de Ferrocarrils va admetre que “aquesta no és una tasca fàcil” perquè l’orografia per on passa la línia és molt complicada i “la inversió necessària és faraònica per reduir pocs minuts el temps del trajecte actual”. Ambtot, Font afirma que des de FGC es treballarà per a millorar la R6.\nAl llarg de la reunió el president de FGC, com a bon coneixedor del territori anoienc i segons les seva visió i coneixement, va exposar les oportunitats i/o possibilitats que té la comarca per créixer, i va posar de manifest la bona situació geogràfica de l’Anoia, i les bones comunicacions per carretera que hi ha amb Tarragona i Berga (a través de l’eix transversal), amb Lleida i Barcelona (per la A-2), el Baix Llobregat i la c-58 (a través de la B-224 i la futura B-40).\nEl soterrament dels passos a nivell també va ser un tema que es va posar damunt la taula. El director general de Ferrocarrils, Pere Calvet, va explicar que “els de Masquefa i Vallbona d’Anoia son passos a nivell complicats de soterrar per la seva ubicació, ja que estan situats al centre de les respectives poblacions”. En canvi el d’Igualada “és un projecte factible per que hi ha espai”. Sobre aquest tema Ricard Font també va informar a la UEA i la CUMA que segons un acord aprovat al Parlament “a partir del 2021 s’hauran de soterrar tots els passos a nivell del territori”.\nAl finalitzar la trobada, Ricard Font i Pere Calvet van agrair a la UEA i la CUMA la convocatòria d’aquesta reunió i van felicitar a l’entitat empresarial per la tasca d’escolta que realitzen per detectar les necessitats de l’empresariat anoienc i traslladar-les a l’administració.